་བྱམས་གཉིས་ཀ་སྐྱེ་མེད་པས།།ཤེས་པ་གང་ལྟར་བྱས་པ་སྐྱེ་མེད་དོན།།ཀུན་བྱེད་རྒྱལ་པོ་ང་ཡི་སྤྱོད་པ་ལ།།མཁའ་ལྟར་གནས་པས་གྲངས་དང་ཚད་བཟུང་མེད།།གཉིས་སུ་མེད་པས་ཡིན་མིན་ཕྱོགས
ལས་འདས།།ཀུན་བྱེད་བྱང་ཆུབ་སེམས་ཀྱི་སྤྱོད་པ་བསྟན།།འདོད་ཡོན་ལྔ་ཡང་སེམས་ཀྱིས་སྤྱོད་པར་རྟོགས།།ཆགས་སྡང་ལྔ་ཡང་སེམས་ཀྱིས་སྤྱོད་པར་རྟོགས།།རྒྱན་གྱི་རུ་ལྔ་སེམས་ཀྱི་སྤྱོད་པར་རྟོགས།།ཁམས་གསུམ་སྲིད་གསུམ་སེམས་ཀྱི་སྤྱོད་པར
རྟོགས།།སྐྱེ་མེད་མ་གཏོགས་པ་ཡི་སྤྱོད་པ་ནི།།རྒྱལ་བ་ཀུན་གྱི་མེས་པོ་ངས་མ་བཤད།།ཅེས་པ་དང་།མཉམ་པ་བླང་དོར་མེད་པའི་ལེའུ་ལས།ཀྱེ་ཀུན་བྱེད་རྒྱལ་པོ་བྱང་ཆུབ་སེམས་དང་ནི།།ང་ཡི་འཁོར་དུ་འདུས་པའི་ཚོགས་རྣམས་ལ།།བླང་དོར་མེད
པས་མེད་པའི་ཆོས་ཉིད་སྟོན།།གཅིག་ལས་གཉིས་སུ་བྱེ་བའི་ཆོས་མི་སྟོན།།རྟོག་དཔྱོད་འདས་པ་རྟོག་དཔྱོད་བསམ་མི་ཁྱབ།།མ་བཅོས་ཇི་བཞིན་པ་ལ་བཅོས་མི་བྱེད།།བྱ་བ་གང་དང་ཅི་ཡི་ཆོས་ཉིད་ལ།།མ་བསམ་རང་བཞིན་བཞག་པས་གྲོལ་བར་སྟོན།།
ཞེཞེས་པ་དང་།ཡང་དེ་ཉིད་ལས།ཀུན་བྱེད་རྒྱལ་པོའི་སྤྱོད་པ་བསྟན་པ་ནི།།མ་བཙལ་ལྷུག་པར་བཞག་པས་དོན་ཀུན་རྫོགས།།སྙིང་པོ་དོན་དུ་འདོན་པས་བླང་དོར་མེད།།རེ་དོགས་རྣམ་པར་ཆད་པས་མྱ་ངན་འདས།།ཀུན་བྱེད་ང་ཡི་སྤྱོད་པ་གང་རྟོགས།
པ།དུས་གསུམ་སྐྱེ་མེད་དང་དུ་མཉམ་པ་ལྟ།།འཇུག་དང་མི་འཇུག་ཚིག་ལས་ཤིན་ཏུ་འདས།།འདི་ནི་བླང་དོར་མེད་པར་ལུང་སྟོན་ཅིག།ཅེས་གསུངས་སོ།།དེ་ལྟར་གཉིས་མེད་རང་གྲོལ་དུ་སྤྱོད་པས་སྤང་གཉེན་གྱི་མཁར་འགྱེལ།གཉེན་པོའི་དྲན་པའི
མེམེལ་ཚེ་ཞིག།འདི་ཡིན་གྱི་ཆོས་མེད།རེ་དོགས་ཀྱི་འཕྲང་འདས།དུས་གསུམ་གཞི་མེད་ཀུན་བྱེད་རྒྱལ་པོའི་དགོངས་པ་མ་བགྲོད་ལྷུན་གྲུབ་པས།ཆོས་ཉིད་ཟད་པའི་ས་ལ་གཏན་སྲིད་ཟིན་པ་ཞེས་བྱའོ།།དེས་ནི་ལྟ་སྒོམ་ཐོགས་འབྱིན་པའི་དགོས་པ་ཡོད་དོ།།།

བཞི་པ་འབྲས་བུ་རེ་དོགས་སྤང་བ་ནི།ད་ལྟའི་དབྱིངས་སེམས་ཉིད་ཡེ་གྲོལ་གཞི་རྩ་མེད་པའི་ངོ་བོ་ཉིད་ལས་གཞན་པའི་སངས་རྒྱས་ཞིག་ཡོག་ན་བཙལ་དུ་མེད་དེ།བཅོས་སུ་མེད་པའི་ལེའུ་ལས།ཀྱེ།ཆོས་ཀྱི་སྒྲ་ནི་བྱང་ཆུབ་སེམས།།བྱང་ཆུབ་སེམས་ལ་ཆོས་
ཀྱི་སྐུ།།རྡུལ་ཙམ་སུས་ཀྱང་བཅོས་སུ་མེད།།རེ་བས་སངས་རྒྱས་སེམས་ལས་མེད།།ལོངས་སྤྱོད་རྫོགས་སྐུ་བྱང་ཆུབ་སེམས།།བྱང་ཆུབ་སེམས་ལ་ལོངས་སྤྱོད་རྫོགས།།སེམས་ལས་བྱུང་བའི་ཆོས་རྣམས་ལ།།ལོངས་སྤྱོད་རྫོགས་ལས་སྐུ་གཞན་
མེད།།སྤྲུལ་པའི་སྐུ་ནི་བྱང་ཆུབ་སེམས།།བྱང་ཆུབ་སེམས་ནི་སྤྲུལ་པ་ལྔ།།ན་འགྲོ་བའི་དོན་མཛད་གཞན་ན་མེད།།དུས་གསུམ་སངས་རྒྱས་ཐམས་ཅད་ཀྱང་།།བྱང་ཆུབ་སེམས་ལས་གཞན་མེད་དོ།།སྔ་རབས་འདས་པའི་སངས་རྒྱས་རྣམས།།རང་
སེམས་མ་བཅོས་སྔར་མཐོང་ཐོས།།ད་ལྟར་བཞུགས་པའི་སངས་རྒྱས་རྣམས།།ང་བཅོས་པ་ཡི་རང་སེམས་དེ།།མ་བཅོམ་ཇི་བཞིན་རྟོགས་གྱུར་ཏེ།།ད་ལྟ་འགྲོ་བའི་དོན་ཡང་མཛད།།སླད་ནས་འབྱོན་པའི་སངས་རྒྱས་རྣམས།།རང་བྱུང་སེམས་ཉིད་འདི་ལ
ནི།།སྔ་མ་འཆོས་པར་ལུང་མ་བསྟན།།ད་ལྟ་ཏིང་འཛིན་སེམས་མི་འཚལ།།མ་བཅོས་ལམ་དུ་ཞུགས་ནས་བྱོར།།ཞེས་སོ།།དེས་ན་སེམས་ཉིད་བཅོས་བསླད་མེད་པའི་ངང་ནས་སྐུ་དང་ཡེ་ཤེས་འདུ་འབྲལ་མེད་པར་བཞུགས་པ་ད་ལྟ་རང་ཆས་ལྷུན་གྲུབ་ཏུ་ཡོད
་ཡིན་ཏེ།སྦྲང་དུ་མེད་པའི་ལེ་ནུ་ལས།ཀློང་ཆེན་སེམས་ཀྱི་གནས་འདིན།།མི་གནས་པ་ནི་གཅིག་ཀྱང་མེད།།ཀུན་གྱི་གནས་དང་ས་ཡིན་ཏེ།།འདུ་འབྲལ་མེད་པ་དེ་ན་བཞུགས།།དེ་ལ་བྱང་ཞིང་བགྲོད་མི་དགོས།།ཅེས་སོ།།འོ་ན་ད་ལྟ་སངས་རྒྱས
ཡིན་ནས་དྲུག་ཐོགས་པའོ།།ཞེ་ན།ཤིན་ཏུ་ཡང་རྫོགས་པར་བཤད་དེ།དེ་ཉིད་ལས།རང་བྱུང་ཡེ་ཤེས་མ་ཐགགས་པ་ཡི་རྟགས།།དབང་པོ་སྒོ་ལྔ་ཀུན་ཏུ་གསལ་བ་ལ།།ཀུན་ཏུ་འོད་ཀྱིས་ཞེས་བཏགས་པ་ཡིན།།ཡུལ་དུ་མི་རྟོག་ཆགས་པ་མེད་པ་ལ།།

མ་ཆགས་པདྨ་ཅན་དུ་བཏགས་པ་ཡིན།།སྐྱེ་འཇིག་མེད་པའི་བྱང་ཆུབ་སེམས་དེ་ལ།།རྡོ་རྗེ་འཛིན་པ་ཞེས་སུ་ང་ཡིས་བཤད།།རང་གི་རང་བཞིན་ཆོས་ཉིད་དཔག་མེད་ལ།།རང་བྱུང་ཡེ་ཤེས་ཆོས་ཉིད་མཉམ་པར་བཀོད།།སྟུག་པོ།
བཀོད་པའི་ས་ཞེས་བཏགས་པ་ཡིན།།བྱང་ཆུབ་སེམས་ཀྱི་རང་བཞིན་དཀྱིལ་འཁོར་དེ།།རང་ལ་གནས་པའི་ཆོས་རྣམས་ཐམས་ཅད་ལ།།ཡི་གེ་འཁོར་ལོ་ཚོགས་ཆེན་ས་རྣམས་ཏེ།།སྐུ་གསུང་ཐུགས་ལ་སྐྱེ་དང་འཇིག་མེད་པས།།རྡོ་རྗེ་འཆང་གི་ས་ཞེས
བཤད་པ་ཡིན།།བྱང་ཆུབ་སེམས་ལ་རྒྱུ་འབྲས་གཉིས་མེད་དེ།།སེམས་ལས་བྱུང་བའི་ཆོས་རྣམས་ཐམས་ཅད་ལ།།བཟང་ངན་བླང་དོར་ཡེ་ནས་མེད་པའི་ཕྱིར།།དབྱེ་བ་མེད་པའི་ས་ཞེས་ང་ཡིས་བཤད།།ཅེས་པས་གཅིག་ལ་སོ་སོར་དབྱེན་དྲུག་ཏུ་སྣང་ཡང་།།
དེ་དག་རང་བྱུང་ཡེ་ཤེས་ཀྱིས་གཅིག་པ་ལས་གཞན་མ་ཡིན་པས་རྫོགས་པ་ཆེན་པོས་གཅིག་པ་ཞེས་བྱའོ།།དེས་ན་ད་ལྟའི་སེམས་ལ་ཡེ་ནས་སྒྲིབ་པ་མེད་པས།དེ་བཞིན་ཉིད་གཅིག་ལས་མ་གཡོས་ཀྱང་སྒོ་ལྔའི་རྣམ་པ་སོ་སོར་གསལ་བ་དང་།ཉོན་མོངས་པ་ལྔ།
ཡེ་ཤེས་ལྔར་སོ་སོར་གསལ་བ་ཉིད་ཡེ་ཤེས་ཀྱི་རོལ་པ་ཞེས་བྱ་སྟེ།མ་བཙལ་རང་ལ་རྫོགས་པས་རེ་དོགས་བྱ་མི་དགོས་པ་ཉིད་དོ།།ཡེ་ཤེས་སྒྲིབ་པ་མེད་པའི་ལེའུ་ལས།ཀྱེ་ཀུན་བྱེད་རྒྱལ་པོ་ང་ཡི་ཡེ་ཤེས་ནི།།རྣམ་པར་མི་རྟོག་སྤྲོས་པ་ཀུན་དང་བྲལ།།རང
བཞིན་རྡུལ་མེད་མཁའ་ལྟར་དག་པ་སྟེ།།སྐྱེ་བ་མེད་པ་ཞེས་སུ་བསྟན་པ་ཡིན།།རང་བྱུང་ཡེ་ཤེས་གཅིག་ལས་མ་གཡོས་ཀྱང་།།རྣམ་པའི་ཁྱད་པར་མ་བཅོས་སོ་སོར་གསལ།།ད་ལྟར་གང་གི་རིགས་ཞེས་གཏོགས་པ་ནི།།ཀུན་བྱེད་རྒྱལ་བའི་སྲས་སུ་ལུང
སྟོན་མཛད།།ཅེས་སོ།།དེ་ཡང་རང་གསལ་སྤྲོས་བྲལ་གྱི་གྲ་མ་ཆག་བུར་མ་ཉམས་པར་རྩོལ་མེད་གཞི་གྲོལ་དུ་རྟོགས་པ་ལས་གཞན་པའི་འབྲས་བུ་མེད་དོ།།ལྷུན་གྲུབ་བཙལ་དུ་མེད་པའི་ལེའུ་ལས།ཀྱེ་ང་ནི་མ་བཙལ་ལྷུན་གྱིས་གྲུབ་པའི་ཕྱིར།།ཅི་ལྟར

རྟོགས་པ་ཁྱོད་ལ་ལུང་བསྟན་པས།།ཁྱོད་ཀྱིས་ཆོས་ཀུན་དེ་ལྟར་རྟོགས་པར་འགྱུར།།དེ་ལྟར་རྩོལ་སྒྲུབ་མེད་པར་དབུགས་འབྱིན་པ།།ཀུན་བྱེད་རྒྱལ་པོ་ང་ཉིད་ལུང་བསྟན་ཏོ།།ཞེས་པ་དང་།ལྷུན་གྲུབ་དེ་དོགས་མེད་པའི་ལེའུ་ལས་ཀྱང་།ཀྱེ་སེམས་ཀྱི།།
རང་བཞིན་ལྷུན་གྱིས་གྲུབ་པའི་ཕྱིར།།གྲུབ་དང་མ་གྲུབ་གཉིས་པུ་ལུང་མི་སྟོན།།བདེ་དང་སྡུག་བསྔལ་གཉིས་སུ་རྟོག་མི་བྱ།།འཁོར་དང་མྱ་ངན་འདས་པར་རེ་དོགས་བྲལ།།ཞེས་སོ།།དེས་ན་རྒྱུ་འབྲས་ཀྱི་ཐེག་པ་བརྒྱད་ནི།ད་ལྟའི་སེམས་ལས་གཞན་པའི་
སངས་རྒྱས་འདོད་པ་ཡིན་ཏེ།ནམ་མཁའ་འདི་སྦྱངས་ཤིང་བསྒྱུར་བས་ད་ལྟའི་ནམ་མཁའ་འདི་ལས་གཞན་པའི་ནམ་མཁའ་རྣམ་དག་ཅིག་ཕྱི་ནས་འདོད་པ་དང་མཚུངས་སོ།།འདི་ནི་ད་ལྟ་སངས་རྒྱས་ཀྱི་ངོ་བོར་འདོད་པས།རང་གསལ་དུ་བསྒོམས་པས་ཆུའི་རྟོགས་མ་
ངས་པ་ལྟར།གློ་བུར་གྱི་ཀུན་རྟོག་སེམས་ཉིད་ཀྱི་ངང་དུ་དྲངས་པས།སྐུ་གསུམ་རང་ཆས་སུ་འབར་བ་ཨ་ཏི་ཡོ་ག་རང་བཞིན་ལྷུན་གྱིས་གྲུབ་པའི་ཐེག་པ་ཡིན་ནོ།།གསུམ་པ་རྗེས་སྣང་ཉམས་སྐྱོང་ཐབས་ནི།བླ་མ་དམ་པའི་མན་ངག་ལས་བྱུང་བ་བཞིན་དང་
གིས་ཉམས་སུ་མྱོང་བ་རྣམས་འདིར་བརྗོད་དེ།དེ་ཡང་ལྟ་བ་ཕྱོགས་བྲལ་འཛིན་མེད།སྒོམ་པ་རང་གསལ་ཤར་གྲོལ།སྤྱོད་པ་ཤུགས་འབྱུང་ཟད་ཐལ།འབྲས་བུ་རེ་དོགས་གཉིས་མེད་རྣམས་ཀྱི་དོན་ལ་གོམས་ཤིང་འདྲིས་པར་བྱེད་པ་ལ།ལྟ་བའི
ལ་ས་སྟོང་པ་ཕྱང་ཆད་པས་དགེ་སྡིག་འཆོལ་བར་སྤྱད་ཅིང་སྙིང་རྗེ་མེད་པས་ན།ནག་པོ་ཁ་འབྱམས་བདུད་ཀྱི་ལྟ་བ་ལ་གོལ་བས།བླ་མ་ལ་གསོལ་བ་བཏབ་པ་དང་།དག་སྣང་མོས་ཞུས་བྱ།བྱམས་དང་སྙིང་རྗེ་བསྒོམ།ལས་དང་མི་རྟག་པ་ལ་བློ།
ང་ངོ་།།དངོས་པོ་མཚན་མར་ཞེན་ནས་ལྟ་བ་གོ་ཡུལ་ཙམ་ལས་ཕྱི་ནང་གི་ཆོས་ལ་བདེན་བདེན་ངོས་བཟུང་ཅན་དུ་ཤར་ན།བདག་འཛིན་མཚན་མའི་ལྟ་བ་ལ་གོལ་བས་ཆོས་ཐམས་ཅད་བདེན་མེད་ཟང་ཐལ་ལ་བློ་སྦྱང་།གང་སྣང་མི་ལམ་ལ་འཛིན་མེད་སྒྱུ་མར་

བསླབ།དེ་ནས་སྤྱད་ལ་ངོས་འཛིན་མེད་པ་ཤར་དུས།དེ་ཀའི་ངང་ལམ་ཡེངས་པར་གསཡ་ཡང་འི་བསྒོམ་མོ།།བྱིང་ཞིང་འཐིབ་ན་རྣམ་རྟོག་ཡུལ་ལ་སྤྲོ།བསིལ་ཁང་མཐོ་སར་བསྟེན།ཙ་ལ་སྦྱང་ཞིང་འབད་དོ།།སྒོམ་པའི
གོལས།རྣམ་རྟོག་སྣ་ཚོགས་འཕྲོ་ན།འཛིན་མེད་དུ་བློ་སྦྱང་སྟེ།དེ་བས་ཀྱང་རྟོག་པ་མང་བར་འཕྲོ་ན།སེམས་ཅུང་ཟད་ཀྱང་ནང་དུ་མི་བཞག་པར་སྤྲོ་བ་ངོས་བཟུང་།དེ་ནས་ཡང་མི་འཕྲོ་ཆེ་ན་རྟོག་མེད་མཉམ་པའི་ངང་ལ་མ་ཡེངས་པར་སེམས་ཕྱི་རོལ་སྣང་བའི་
སྟེང་དུ་བཟུང་ལ་བསྒོམ་ལ།གསལ་ལ་རྟོག་མེད་དུ་ཤར་བ་ནི།དེ་ཉིད་རྒྱུན་བསྲིང་ལ་བསྒོམ་མོ།།བདེ་གསལ་མི་རྟོག་པའི་རིག་པ་ལ་ཆགས་ན།དེ་བཤིག་ལ་རང་རང་གི་ངོ་བོ་ལ་བརྟགས་ཤིང་ལྟ་བའི་རྩལ་སྦྱང་བྱའོ།།དེ་ནས་སྣང་བ་འཛིན་མེད་དུ་འཆར་བར
འདུག་གོ།།བུན་ནེ་ཤིག་གེ་བསྒོམ་བྱ་སྒོམ་བྱེད་བཙལ་སྒྲུབ་མེད་པ་ན།བློ་དེ་ཉིད་ཀྱི་སྟེང་དུ་རྒྱུན་བསྲིང་ལ་གསལ་སྟོང་མི་རྟོག་པ་ལ་རང་ངོ་སྟོང་པའི་ངང་ལ་སྦྱང་ངོ་།།དེ་ལ་ཡང་དང་པོ་དམིགས་པ་གང་ཡང་རུང་བ་གཅིག་ལ་བློ་བརྟན་པ་ཐོབ་པར་བྱེད་པ་གལ་ཆེའོ།།ཕྱི
ནང་གི་ཆོས་ཐམས་ཅད་རོ་མཉམ་གཅིག་ཏུ།སེམས་གནས་ཐོག་ནས་འཕྲོ།འཕྲོ་ཐོག་ན་གནས།གནས་འཕྲོ་གཉིས་མེད་དུ་ཤར་བ་ནི་གོམས་པ་ཆུང་འབྲིང་ཆེ་གསུམ་མོ།།དེ་ནས་ད་ལྟར་གྱི་སྣང་བ་བདེན་ཞེན་མེད་པའི་ཉམས་འཆར་རོ།།འདིའི་དུས་སུ་སྣང་བ་།
ལ་ཡང་ཡུད།གཏམ་ཡང་ངེས་མེད།རྨི་ལམ་ཡང་དགེ་བ་འབའ་ཞིག་གོ།།དེ་ནས་སྣང་བའ་ལ་འོལ།གཏམ་ཡང་འབྲེལ་མེད།རྨི་ལམ་ཡང་ཡིན་ལ་ཉིན་དུས་ཅི་བྱེད་རྨིའོ།།དེ་ནས་སྣང་བ་ཡང་སང་དེ།གཏམ་ཡང་ངེས་མེད།རྨི་ལམ་ཡང་འོད་གསལ།
དུ་གྲོལ་ཏེ།དེའི་ཚེ་རིག་པ་གཏད་མེད་འབའ་ཞིག་ཏུ་འཆར་རོ།།དེ་ལྟར་རྨི་ལམ་རྒྱུན་ཆད་ནས་བག་ཆགས་ཀྱི་འཁྲུལ་པ་ཞིག་ཅིང་སངས་ཏེ།སེམས་ཉིད་ནམ་མཁའ་ལྟ་བུའི་རང་བཞིན་སྐྱེ་བ་མེད་པ་དང་རོ་མཉམ་གཅིག་ཏུ་གྱུར་པས་གདོད་པའི་ཀུན་བྱེད་ཡེ་ཤེས་སྒྲིབ

པ་མི་མངའ་བའི་གཞི་ལ་བྱང་ཆུབ་པ་ཞེས་བྱའོ།།དེ་ཡང་སེམས་ཉིད་སྤྲོས་པ་དང་བྲལ་བའི་ངང་དུ་བསྒོམས་པས་ཆོས་སྐུ་མཐར་ཐུག་གི་དོན་ལྷུན་གྱིས་གྲུབ་ནས།ལོངས་སྐུ་དང་སྤྲུལ་སྐུ་དེའི་ངང་ལས་ལྷུན་གྲུབ་ཏུ་འཆར་བ་ནི།རང་བྱུང་ཡེ་ཤེས་ཀྱི་ཆེ་བའོ།།
སྤྱོད་པའི་གོ་ལས་ཐ་མལ་རང་ཁ་གཉིས་འཛིན་མཚན་མ་ལ་ཞེན་པ་སྟེ།གང་བྱུང་ཡང་ལྷ་བསྒོམ་གྱི་དོན་ལ་ཅུང་ཟད་ཀྱང་མ་ཡེངས་པར་སྤྱོད་པ་ཐུགས་འབྱུང་ཟད་ཐལ་གྱི་སྤྱོད་པ་ཚོགས་དྲུག་ལྷག་པའི་རང་བཞིན་ཅན་འབྱུང་ངོ་།།དེ་ཉིད་ཀྱི་དོན་ལམ་འགལ་བར་སྤྱད་དོ།།
འབྲས་བུའི་གོ་ལས།རེ་དོགས་གཉིས་སུ་འཛིན་པའི་རྟོག་པ་འབྱུང་སྟེ།རང་བྱུང་གི་ཡེ་ཤེས་འདི་ཉིད་སངས་རྒྱས་ཡིན་པར་དོད་ལ་ཡིད་ཆེས་པས།ཐེ་ཚོམ་ཅན་དུས་ཕྱིས་ཐོབ་པར་རེ་བའི་གོལས་ལས་གྲོལ་ལོ།།དོན་གསུམ་པ་གསང་ཤིང་རྒྱས་གདབ་པ་ནི།།
སྣོད་མེན་ལ་གསང་ཞིང་སྣོད་ལྡན་ལ་ཡང་ལྔ་ལས་མང་ན་མཁའ་འགྲོའི་བཀའ་ཆད་འབྱུང་བས་རབ་ཏུ་གསང་ངོ་།།མ་གསང་ན་གཉིས་ཀ་ལ་བར་ཆོད་དང་སྒོ་སྲུང་འབྱུང་ཞིང་སྙིང་པོའི་ཐེག་པ་ནུབ་པར་འགྱུར་ཏེ།བསྟན་པ་གང་ལ་བཞག་པ་ལས།སྙིང་པོའི་དོན་ལ
བླབླདྨ་དོར་མི་གནས་ཀྱང་།།མི་མ་ཡིན་དང་འབྱུང་པོས་པར་གཅོད་ཅིང་།།མཁའ་འགྲོ་གྲུབ་པ་ཅན་གྱིས་གཉིས་ཀ་ལ།།དུས་མིན་འཆི་དང་འཇིགས་པའི་དབང་གྱུར་ནས།།སྒྲོ་སྐུར་དབང་གིས་སྙིང་པོའི་ཐེག་པ་སྡུག།།དེ་བས་རིགས་དྲན་གང་ཟག་ལ་གསང་བྱ།།
ཞེས་གསུངས་སོ།།དེ་ལྟར་སྣོད་མིན་ལ་གསང་ཞིང་།སྐལ་ལྡན་ལ་བསྟན་པས་ལ་ཆོ་ག་གི་དངོས་གྲུབ་འགྲུབ་བོ།།དེ་ལྟར་ཀུན་བྱེད་སྙིང་པོའི་དོན་ཁྲིད་འདི།།བློ་བཟང་སློང་མ་དམ་པས་བསྐུལ་བའི་ངོར།།གངས་རི་ཐོད་དཀར་མགུལ་བུ་ལེགས་པར་བཀོད།
དགེ་བས་འགྲོ་ཀུན་ཀུན་བྱེད་ཏིང་ཐུབ་ཅིག།གང་བློ་མཁའ་ལྟར་ཡངས་ཤིང་རབ་ཞི་ཡང་།།དེ་ཡིས་ཅུང་ཟད་མ་རྟོགས་ལོག་པར་རྟོག།ཉན་བློ་མུ་པའི་རང་བཞིན་འདི་མཐོང་ནས།།འཕ་ཞེས་བློའི་ཐུགས་རྗེས་ཟིན་པའི་གོ་སྐབས་དཀའ།།དེང་སང་བག་ཆགས།།

སྲིད་པའི་མཚོར་འཁྱམས་ཏེ།།གཏི་མུག་རང་བཞིན་སྒྲིབ་པའི་དྲ་བས་གཡོགས།།ཆོས་ཚུལ་རིན་ཆེན་མིག་ཐུར་དབྱེ་བྱས་ཀྱང་།།དེ་དུས་སྙིང་པོའི་དེ་ཉིད་མཐོང་དུས་མེད།།ཀྱེ་མ་སེམས་ཉིད་རིན་ཆེན་ནོར་བུ་མཆོག།སྐལ་མང་གཞན
དུ་སྟོར་བ་འདིར་རྙེད་ཀྱང་།།ལེན་པར་བྱེད་པ་སྤྲོས་པའི་རླུང་གིས་དཀྲུག།ཉེ་དུ་འཁོར་བའི་འཕྲང་ལས་ཐར་དུས་མེད།།གང་རྣམས་གནས་ན་བྱང་ཆུབ་དེ་འདོད་ཀྱང་།།དབེན་པའི་སེམས་ལ་དེ་ཉིད་མཐོང་དུས་མེད།།འདིར་འབད་ཕྱི་དུས་རེ་བ་བསམ་པ་བསླུས།།
ཏིང་འཛིན་ལས་རུང་ཙམ་ཞིག་འདིར་ཡོད་དམ།།བདག་གཞན་དོན་མེད་འཇིག་རྟེན་གཡེང་བ་མཚར།།བསྐལ་པ་མང་ཞིག་ལྷུང་བས་ཐར་དུས་མེད།།དེ་བས་སྐྱོབ་པར་བྱེད་པ་སུ་ཞིག་ཡོད།།འདི་ལྟར་བསམ་པས་མི་བཟོད་སྐྱོ་བ་འཕེལ།།ཟབ་མོའི་ཆོས་ཚུལ
རྒལ་དཀའ་རིན་ཆེན་གྲུ།།མངོན་སུམ་སྙིང་པོ་སེམས་ཉིད་འདིར་བརྟེན་ནས།།མ་ཡེངས་སྲིད་པའི་དོན་དང་ལྡན་པར་མཛོད།།ནམ་ཕུག་གཏན་གྱི་བདེ་བ་རྙེད་པར་འགྱུར།།བདག་གིས་དེང་ནས་སྲིད་པའི་འགྲོ་བ་ལ།།སྙིང་རྗེའི་ཤས་ཙམ་སྦྱིན་པ་མ་གཏོགས་
པ།།དེ་ཉིད་མངོན་སུམ་འདྲེན་པར་ནུས་མེད་པས།།གཅིག་པུར་ནགས་ཀྱི་ནང་འདིར་གནས་པ་ཡིན།།ཆུ་གཙང་ངོས་ལ་མེ་ཏོག་འབྲས་མང་ཞིང་།།སྦ་དང་འཁྲི་ཤིང་འོད་མའི་ར་བས་བསྐོར།།སྟུག་མའི་བསིལ་ཁང་ཡིད་འོང་ཉམས་དགའ་བར།།བདག་
བློ་ཞི་བའི་ཏིང་འཛིན་འགྲུབ་པར་ཤོག།དེར་ནི་འདྲེ་དང་སྐྱེ་བོས་མི་མཐོང་ཞིང་།།ཆུ་གཙང་དཀའ་ཐུབ་ཟས་ཙམ་དེར་ཚོལ་བས།།བླ་མའི་མན་ངག་བདུད་རྩིའི་དོན་བསྒོམས་ཏེ།།སྲོག་དང་བཅས་པའི་ལུས་འདི་འདོར་བར་ཤོག།དེར་ཡང་འཆི་ཁའི་འོད་
གསལ་ཟིན་པ་དང་།།བར་དོའི་རང་སྣང་གདོད་མ་ནས་གྲོལ་ཏེ།།སྐུ་དང་ཡེ་ཤེས་འདུ་འབྲལ་མེད་པ་ཡིས།།འགྲོ་བའི་དོན་གཉིས་ལྷུན་གྱིས་འགྲུབ་པར་ཤོག།བྱང་ཆུབ་ཀྱི་སེམས་ཀུན་བྱེད་རྒྱལ་པོའི་དོན་ཁྲིད་རིན་ཆེན་གྲུ་བོ་ཞེས་བྱ་བ་ཐེག་པ་མཆོག་གི་རྣལ

འབྱོརབྱོ་ར་པ་ཀློང་ཆེན་རབ་འབྱམས་ཀྱིས